ZAPISNIK
sa 3. sjednice Općinskog vijeća Općine Podravske Sesvete, održane dana 14.rujna 2021. godine u prostorijama Općine, Ivana Mažuranića 1

     Sjednica je sazvana putem KLASA: 021-05/21-01/05 , URBROJ: 2137/24-01-21-2  od 9. rujna 2021. godine.
     Sjednica se održava uz poštivanje svih epidemioloških mjera i preporuka propisanih u svrhu sprječavanja prijenosa bolesti COVID -19.
     Sjednicu je otvorio predsjednik Općinskog vijeća Darko Štefanić u 20.05 sati. 
Sjednici su nazočni:
a) članovi općinskog vijeća:
1. Krunoslav Posavec
2. Marko Derežić
3. Stjepan Dergez
4. Ana-Marija Bratanović
5. Tomislav Mihoković od 20.13 sati
6. Ivan Šerbeđija
7. Damir Fičko
8. Krunoslav Bratanović
9. Darko Štefanić

b) ostali nazočni:
1. Mladen Sitek, općinski načelnik
2. Boris Poljanac, pročelnik Jedinstvenog upravnog odjela
3. Leonarda Štefec, samostalni upravni referent, zapisničarka

     Nakon prozivke predsjednik konstatira da su svi vijećnici zaprimili materijale za vijeće i da je sjednici nazočno 8 od ukupno 9 članova općinskog vijeća te sukladno tome ono može pravovaljano odlučivati.
    Prihvaćen je zapisnik sa 2. sjednice Općinskog vijeća Podravske Sesvete.
     S obzirom da nije bilo rasprave predsjednik konstatira da je Zapisnik sa 2. sjednice Općinskog vijeća jednoglasno prihvaćen.
AKTUALNI SAT
S obzirom da nije bilo pitanja niti rasprave Aktualni sat je završen u 20.10.
Nakon provedenog glasovanja za Dnevni red predsjednik vijeća konstatira da je jednoglasno s 8 glasova „ZA“ usvojen prijedlog Dnevnog reda, te on glasi:

DNEVNI RED:
1. Polugodišnji izvještaj o izvršenju Proračuna Općine Podravske Sesvete za 2021. godinu
2. Izvješće o radu općinskog načelnika Općine Podravske Sesvete za razdoblje od 1.siječnja do 30. lipnja 2021. godine
3. Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača
4. Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Općine Podravske Sesvete
5. Izvješće o stanju zaštite od požara na području Općine Podravske Sesvete za 2020. godinu
6. Razno

Točka 1.
Polugodišnji izvještaj o izvršenju Proračuna Općine Podravske Sesvete za 2021. godinu
Predsjednik vijeća otvara raspravu.
Vijećnik Marko Derežić postavlja pitanje da li se ovaj izvještaj odnosi na bivšeg ili sadašnjeg načelnika. 
Pročelnik JUO pojašnjava da se izvještaj odnosi na jednog i drugog, za bivšeg načelnika do 3. lipnja 2021. godine, a za novog načelnika od 3. lipnja 2021. jer su u polugodišnjem izvještajem obuhvaćena dva načelnika.
Vijećnik Marko Derežić: Zbog čega se zadužujemo 8 milijuna kuna?
Načelnik: Apliciran je društveni dom i vatrogasni dom.
Vijećnik Marko Derežić pojašnjava da je pitanje vezano uz izgradnju dječjeg vrtića.
Načelnik pojašnjava da su sredstva predviđena za projekte društvenog doma i vatrogasnog doma.
Pročelnik JUO pojašnjava da je riječ o primljenim zajmovima, a ne o novim zaduživanjima.
Načelnik odgovara da će se taj dio provjeriti još u računovodstvu i da će dobiti pisani odgovor.
Vijećnik Tomislav Mihoković dolazi na sjednicu u 20.13 sati.
Vijećnik Marko Derežić: Zašto se ponovno otkupljuje udio u Drava Kom?
Načelnik: Na sjednici je odlučeno da u Drava Kom ulazi Općina Molve. 
Predsjednik vijeća dodaje da je 50 000 kuna izvorni plan, tekući plan je 50 000 kuna, a realizacija 27 700 kuna.
Pročelnik JUO pojašnjava da je početkom ove godine uplaćen dio po ugovoru, ovo je izvještaj, nije novo zaduživanje.
Vijećnik Marko Derežić: Nema obrazloženja u izvještaju na što su potrošene naknade građanima i kućanstvima u iznosu od 268 000 kuna, na što je to konkretno utrošeno?
Načelnik odgovara da je riječ o isplati jednokratne pomoći za starije od 65 godina i da bude dobio pisani odgovor o tome.
Vijećnik Marko Derežić postavlja pitanje pročelniku JUO je li jednokratna pomoć protuzakonita jer je izglasana odluka o isplati božićnica?
Pročelnik JUO objašnjava da nije, da je to posebna odluka o isplati jednokratne pomoći i nema veze s odlukom o božićnicama.
Marko Derežić navodi da u izvještaju navodi da nije korištena proračunska zaliha, a na jednoj od prethodnih sjednica donesena je odluka za pomoć za Petrinju i bilo je navedeno da to bude korišteno iz proračunskih zaliha i traži pojašnjenje.
Načelnik pojašnjava da će to provjeriti u knjigovodstvu.
Prije glasanja, vijećnik Marko Derežić u ime oporbe traži izuzeće od glasanja i ne želi sudjelovati u glasanju.
Pročelnik JUO  pojašnjava da se ne mogu izuzeti od glasovanja, da je to njihovo osobno pravo.
Predsjednik vijeća provodi glasovanje, te nakon glasovanja konstatira da sa 5 glasova ,,ZA“ prihvaćen Polugodišnji izvještaj o izvršenju Proračuna Općine Podravske Sesvete za 2021. godinu koji je ujedno i sastavni dio izvornika ovog Zapisnika.
Vijećnici Krunoslav Posavec, Marko Derežić, Stjepan Dergez, i Ana-Marija Bratanović ne žele sudjelovati u glasovanju.
Točka 2.
Izvješće o radu općinskog načelnika Općine Podravske Sesvete za razdoblje od 1.siječnja do 30. lipnja 2021. godine
Predsjednik vijeća otvara raspravu.
Vijećnik Krunoslav Posavec upućuje pitanje koliko su koštale tribine.
Načelnik pojašnjava da će dobiti pisani odgovor.
Vijećnik Marko Derežić: Zašto se u zaključku izvještaja u radu izostavilo Općinsko vijeće koje donosi Proračun?
Načelnik pojašnjava da je to izvještaj načelnika.
Vijećnik Marko Derežić postavlja pitanje kako se načelnik ne može potpisati na svoj izvještaj. 
Pročelnik JUO pojašnjava da je potpisano.
Predsjednik vijeća provodi glasovanje, te nakon glasovanja konstatira da sa 5 glasova ,,ZA“ i 4 glasa ,,PROTIV“ prihvaćeno Izvješće o radu općinskog načelnika Općine Podravske Sesvete za razdoblje od 1.siječnja do 30. lipnja 2021. godine koje je ujedno i sastavni dio izvornika ovog Zapisnika.
Točka 3.
Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača
Predsjednik vijeća otvara raspravu.
Pročelnik JUO pojašnjava da je prošlo Općinsko vijeće usvojilo navedeni iznos. Jedino se promijenio broj članova Općinskog vijeća, iznosi su ostali isti.
Predsjednik vijeća provodi glasovanje, te nakon glasovanja konstatira da sa 9 glasova ,,ZA“ donesena je Odluka o raspoređivanju redovitih godišnjih sredstava za 2021. godinu za rad političkih stranaka zastupljenih u Općinskom vijeću Općine Podravske Sesvete i nezavisnih vijećnika Općinskog vijeća Općine Podravske Sesvete izabranih s liste grupe birača koja je ujedno i sastavni dio izvornika ovog Zapisnika.
Točka 4.
Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Općine Podravske Sesvete
Predsjednik vijeća otvara raspravu.
Pročelnik JUO pojašnjava da je riječ o kratkim izmjenama koje su usklađene s odlukom Ustavnog suda, u a obrazloženju piše što je temelj ovakve odluke.
S obzirom da nije bilo rasprave predsjednik vijeća provodi glasovanje, te nakon glasovanja
konstatira da je sa 9 glasova ,,ZA“ donesena Odluka o izmjenama i dopunama Odluke o načinu pružanja javne usluge prikupljanja miješanog komunalnog otpada i prikupljanja biorazgradivog komunalnog otpada na području Općine Podravske Sesvete koja je ujedno i sastavni dio izvornika ovog Zapisnika.
Točka 5.
Izvješće o stanju zaštite od požara na području Općine Podravske Sesvete za 2020. godinu
Predsjednik vijeća otvara raspravu.
S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 9 glasova ,,ZA“ prihvaćeno Izvješće o stanju zaštite od požara na području Općine Podravske Sesvete za 2020. godinu koje je ujedno i sastavni dio izvornika ovog Zapisnika.
Točka 6.
Razno
Predsjednik vijeća otvara raspravu.
Načelnik pojašnjava program za proslavu Dana Općine i poziva općinske vijećnike da sudjeluju na svečanoj sjednici.
Vijećnik Damir Fičko poziva vijećnike na suradnju.
Vijećnik Marko Derežić smatra da Općina nije dovoljno novca utrošila na dječji vrtić, Općina je povukla samo 92.000,00 kuna, a susjedne Općine utrošile su više.
Načelnik pojašnjava za iznos od 92 000 kuna, da je 500 kuna po djetetu, prema pravilniku. Iznos se odnosi na ožujak, travanj, svibanj i lipanj. Kada se bude tražilo za cijelu godinu, iznos bude veći, svaka Općina može dobiti maksimalno 210.000,00 kuna. U rujnu će roditelji biti oslobođeni od plaćanja vrtića.
Vijećnik Stjepan Dergez naglašava da želi suradnju i traži od načelnika da ne priča loše o njemu.
Vijećnik Krunoslav Bratanović napušta sjednicu u 20.57 sati.
Vijećnik Marko Derežić napušta sjednicu u 20.58 sati.
Vijećnica Ana-Marija Bratanović daje primjedbu da načelnik nije htio saslušati predsjednika udruge SUMA i da to nije način komunikacije. Pojašnjava da ona nije utjecala na njegovu odluku o odbijanju Javnog priznanja.
Predsjednik vijeća naglašava da se udruga ne smije koristiti u političke svrhe.
Vijećnik Krunoslav Posavec naglašava da će podržati dobre projekte.
Vijećnici Krunoslav Posavec, Stjepan Dergez i Ana-Marija Bratanović napuštaju sjednicu u 21.05 sati.
S obzirom da više nije bilo pitanja niti rasprave predsjednik Općinskog vijeća zatvara sjednicu u 21.06 sati.

Zapisničarka:                                                                                Predsjednik Općinskog vijeća:
Leonarda Štefec                                                                             Darko Štefanić









     
